માત્ર ત્રીસ સેકંડમાં ધડાધડ સવાલ જવાબ એના મગજમાં ઉમટી પડ્યા. આખરે એણે વોશરૂમમાં જઈને જ શ્વાસ લીધો. ફ્રેશ થઈને ફેસવોશથી મોઢું ધોયું.જાણે એમ કરવાથી એની અંદર છુપાયેલું મન એને પ્રશ્નો કરવાનું છોડી દેશે.બીજી બાજુ પૂજન હજુયે માત્ર મન મજા કરતું હતું એટ્લે જ ખુશી સાથે બેઠો હતો. બાકી દિલ હજુયે દિશાને જ શોધતું હતું. એને થયું કે ખુશીનો હાથ બાજુ પર મૂકીને દિશા પાસે જતો રહું. પણ ના,જો એ એમ કરતો તો પછી એને નોટિસ કોણ કરતું. હમણાં દિશાના આવા અસ્વસ્થ વર્તન અને ખુશીના નવા પ્રેમી તરીકે એ પાર્ટીનો મધ્યસ્થ બનીને ચર્ચાઇ રહ્યો હતો. ત્યાં હાજર બાકીના ઓગણત્રીસ જણ અમુક ચોક્કસ સેકન્ડ પછી આ બંને પર નજર જરૂર નાખી લેતા હતા. પૂજન મલકાતા મન સાથે અને રાહ જોતાં દિલ સાથે સંકોચાઈને બેઠો હતો. હમણાં દિશા આવશે અને એને દિશા બતાવશે એની રાહમાં…to be continued.